Nava Castro

María Nava Castro Domínguez, nada en Ponteareas o 6 de marzo de 1969, é unha política galega do PPdeG. 

 Traxectoria 
Filla de José Castro Álvarez, alcalde de Ponteareas entre 1968 e 2000. Licenciada en Filoloxía Hispánica pola Universidade Complutense de Madrid. Foi tenente de alcalde do concello de Ponteareas, Concelleira de Economía e Facenda e de Servizos Sociais. En setembro de 1998 entrou no Parlamento de Galicia substituíndo a Pablo Crespo, pero remataría renunciando aos poucos meses trala condena do seu pai José Castro Álvarez por corrupción (falsidade documental e prevaricación) en solidariedade polo que consideraban unha actitude de abandono por parte do partido.

Nas eleccións municipais de 1999 seu pai concorreu con Unión Condado-Paradanta (UPCA) con ela de número 3, mantendo a alcaldía. Trala denegación do indulto por parte do Goberno de Aznar á condena do seu pai substituíno como alcaldesa de Ponteareas en setembro de 2000Tres años de cárcel para el alcalde de Ponteareas (29-5-1997). El País. Consultado el 10-3-2013.. Concorreu como candidata de UCPA nas eleccións municipais de 2003 e perdeu a alcaldía, xa que o candidato do PSdeG Francisco Candeira recibiu o apoio dos concelleiros do BNG e do PPdeG. En maio de 2004 apoiou unha moción de censura que lle deu a alcladía ao candidato popular Salvador González Solla, co cal gobernaría en coalición ata setembro de 2006. Nas municipais de 2007 encabezou de novo a UPCA, pero nesta ocasión foi superada tanto polo BNG como polo PPdeG, volvendo a apoiar aos populares e reestablecendo o pacto de goberno coa formación. En 2008 o partido disolveuse e integrouse no Partido Popular.UCPA se disuelve y se integra en el Partido Popular para que Nava Castro sea diputada en Madrid

Nas eleccións xerais de 2008 foi elixida deputada polo Partido Popular pola provincia de Pontevedra. Renunciou en maio de 2009 tras ser nomeada Directora xeral de Comercio da Consellería de Economía e Industria. En 2011 foi número 2 da candidatura do PPdeG en Ponteareas, encabezada polo alcalde Salvador González Solla, porén pese a lograla vitoria e revalidalo goberno non tomou posesión da súa acta e continuou como Directora Xeral. O 17 de xaneiro de 2013 foi nomeada Secretaria Xeral de Turismo da XuntaNava Castro releva a Pardo como secretaria xeral de Turismo posto que posteriormente se renomeou como Directora XeralEstrutura da Presidencia da Xunta. 

En 2023 encabezou a candidatura do PPdeG en Ponteareas e foi elixida alcaldesa como cabeza da lista máis votada. Integrou no seu goberno ao único concelleiro de Independentes de Ponteareas, ao que se sumaron en outubro de 2023 os concelleiros de ACIP, cos cales conseguiu gobernar en maioría.

 Notas 

 Véxase tamén 

 Outros artigos 
 Eleccións municipais en Ponteareas

 Ligazóns externas 
 Ficha no Congreso dos Deputados

Categoría:Deputados do Parlamento de Galicia polo PPdeG
Categoría:Alcaldes de Ponteareas
Categoría:Deputados do Congreso dos Deputados polo PP
Categoría:Deputados de Galicia no Congreso dos Deputados
Categoría:Nados en Ponteareas
Categoría:Nados en 1969
Categoría:Deputados da X Lexislatura do Parlamento de Galicia
Categoría:Concelleiros de Ponteareas
Categoría:Concelleiros de Galicia durante a democracia
Categoría:Deputados da V Lexislatura do Parlamento de Galicia
Categoría:Concelleiros de Galicia por candidaturas locais